Others

Others bola skupina avantgardných umelcov v New Yorku, ktorá sa vytvorila po prvej svetovej vojne. Básnik Alfred Kreymborg a umelec Man Ray ju založili v centre umeleckej kolónie nazývanej Grantwood. Nachádzala sa na okraji Ridgefieldu v štáte New Jersey. Prostredníctvom tejto skupiny prichádzali americkí spisovatelia do kontaktov s umelcami-emigrantmi, ktorí sem utiekli počas prvej svetovej vojny.

Niekoľkí členovia Others:
 Alfred Kreymborg – básnik
 Man Ray – umelec
 William Carlos Williams –  básnik, spisovateľ, lekár
 Marianne Moore – poetka
 Mina Loy – poetka

Ako svoje hlavné publikačné médium používala skupina časopis Others: A Magazine of the New Verse, ktorý založil Alfred Kreymborg v júli 1915. Finančným sponzorom bol Walter Conrad Arensberg. Časopis vychádzal do júla 1919. Vydával poéziu a inú tvorbu ako aj vizuálne umenie. Hoci nemal nikdy viac ako 300 abonentov, pomohol začať kariéru viacerým modernistickým autorom. Prispievali doňho: William Carlos Williams, Wallace Stevens, Marianne Moore, Mina Loy, Ezra Pound, Conrad Aiken, Carl Sandburg, T. S. Eliot, Amy Lowell, H.D., Djuna Barnes, Man Ray, Skipwith Cannell, Lola Ridge, Marcel Duchamp a Fenton Johnson (jediný afroamerický básnik).Časopis Others

 Referencie 

Zdroje

 Joseph Conte - Newyorská avantgarda 1913-1923

Kategória:Poetické žánre
Kategória:Literatúra v USA
Kategória:Umenie v USA